b'\n_START_ARTICLE_\nLino Karaliaus bei Aleksandr Sacharuk apkalta\n_START_PARAGRAPH_\nKaraliaus ir Sacharuko apkalta\xc2\xa0\xe2\x80\x93 konstitucin\xc4\x97 Lietuvos Respublikos Seimo nari\xc5\xb3 Lino Karaliaus bei Aleksandr Sacharuk Seimo apkalta.\n_START_SECTION_\nBalsavimo Seime skandalas\n_START_PARAGRAPH_\nPrat\xc4\x99stos Seimo sesijos metu i\xc5\xa1 savo (Seimo nario) pulto plenarin\xc4\x97je pos\xc4\x97d\xc5\xbei\xc5\xb3 sal\xc4\x97je A. Sacharuk net 13 kart\xc5\xb3 neleistinai balsavo u\xc5\xbe Lin\xc4\x85 Karali\xc5\xb3 (nedalyvavus\xc4\xaf atitinkam\xc5\xb3 pos\xc4\x97d\xc5\xbei\xc5\xb3 metu). A. Sacharukas ai\xc5\xa1kinosi frakcijoje \xe2\x80\x9erad\xc4\x99s\xe2\x80\x9c L. Karaliaus kortel\xc4\x99 ir j\xc4\x85 pa\xc4\x97m\xc4\x99s, o balsavimo metu keliskart \xe2\x80\x9esusipainioj\xc4\x99s\xe2\x80\x9c (pamat\xc4\x99s, kad balsavo ne savo kortele, pabalsuodavo dar ir savo)._NEWLINE_I\xc5\xa1 prad\xc5\xbei\xc5\xb3 Sacharukas teisinosi L. Karaliaus kortele balsav\xc4\x99s \xe2\x80\x9enor\xc4\x97damas \xc4\xafsitikinti, ar tikrai parlamentaras gali savo kortele pasinaudoti tik s\xc4\x97d\xc4\x97damas savo vietoje\xe2\x80\x9c, ta\xc4\x8diau 2010\xc2\xa0m. sausio 21 d. Seimo Etikos ir proced\xc5\xabr\xc5\xb3 komisijos (EPK) pos\xc4\x97dyje jau teig\xc4\x97, es\xc4\x85 jis \xe2\x80\x9esusipainioj\xc4\x99s tarp korteli\xc5\xb3\xe2\x80\x9c. Savo veiksmais A. Sacharukas pa\xc5\xbeeid\xc4\x97 Seimo Statut\xc4\x85 ir politik\xc5\xb3 elgesio kodeks\xc4\x85.\n_START_SECTION_\nApkalta Seime\n_START_PARAGRAPH_\nD\xc4\x97l neteis\xc4\x97to elektronin\xc4\x97s balsavimo kortel\xc4\x97s panaudojimo ir balsavimo rezulat\xc5\xb3 klastojimo Linas Karalius buvo pa\xc5\xa1alintas i\xc5\xa1 Seimo apkaltos tvarka (2010\xc2\xa0m. sausio 20 d. TPP frakcija inicijavo atitinkamas proced\xc5\xabras). A. Sacharukas i\xc5\xa1saugojo mandat\xc4\x85.'